पाएं अपने शहर की ताज़ा ख़बरें और फ्री ई-पेपरडाउनलोड करें
मधेपुरा थाने सीमा क्षेत्र के बीच उमारहीर पोखर परसाहि एवं गढ़िया गांव के पास सीएसपी संचालक ज्ञानेंद्र प्रकाश से दिनदहाड़े हथियार के बल पर अपराधियों ने दो लाख 34 हजार रुपए लूट लिए। सीएसपी संचालक व उनके चाचा बाइक से अपने घर पिपराही गांव से सीएसपी केंद्र बनचोलहा गांव जा रहे थे। तभी रास्ते में उमारहीर पोखर के समीप काले रंग की पल्सर पर सवार हथियार से लैस तीन अपराधियों ने रुपए, लैपटॉप, मोबाइल व अन्य सामान लूट लिया। ज्ञानेंद्र प्रकाश ने बताया कि वे बनचोलहा गांव में बैंक ऑफ इंडिया का सीएसपी केंद्र चलाते हैं। गुरुवार को बाइक से अपने चाचा के साथ सीएसपी केंद्र बनचोलहा गांव जा रहे थे। इसी दौरान तीन अपराधियों ने दोनों लोगों की कनपटी पर पिस्टल सटा दिया और बैग में रखा लाख 34 हजार रुपए, लैपटॉप, तीन मोबाइल व एक फिंगर प्रिंटर लूट लिए। उन्होंने बताया कि घटना के बाद तीनों अपराधी अर्राहा गांव की ओर भाग निकले। उनके द्वारा हल्ला करने पर पशुपालक दौड़कर आए।
दो थानों की पुलिस कर रही है जांच
घटना मधेपुरा थाना अंतर्गत हुई है। सीमावर्ती क्षेत्र को लेकर कुछ विलंब हुआ। दोनों थाने की पुलिस जांच में जुटी है।
रामनारायण यादव, थानाध्यक्ष, घैलाढ़
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva zho_Hant eng_Latn